Možnosti, ako ozdobiť veľkonočné vajíčka, sú prakticky nekonečné a fantázii sa tu rozhodne medze nekladú. V minulosti medzi najobľúbenejšie techniky patrila kresba voskom, ale aj batikovanie, drôtovanie, gravírovanie, polepovanie slamou a sitinou alebo prerezávanie a vŕtanie. Dnes ľudia často volia spôsoby jednoduchšie, ako je farbenie prírodnými či umelými farbivami, polepovanie bavlnkami, kreslenie pomocou fixiek alebo používanie obtlačkov a samolepiek.